«Առաջին լուրջ գործը, որ գրել եմ «Լուսե երազ» բանաստեղծությունն էր, համալսարանում էի գրել, 2004-ին ԵՊՀ թերթում տպագրվեց: Հետո առաջին` «Լուսե երազ» բանաստեղծությունների ժողովածուն 2010 թվականին լույս տեսավ: Շատ լավ ընկերներ ունեմ, որոնք անշահախնդիր օգնում են. երրորդ գիրքն է լույս տեսնելու, և մինչև հիմա ընկերներս են ինձ օգնում: «Լուսե երազ» բանաստեղծությունների ժողովածուն շատ փոքր է, մոտ 37 էջ է: Իմ առաջին քայլերն էին: Ժամանակ եկավ, ու զգացի, որ բանաստեղծությունը շատ նեղ է. այն, ինչ ուզում ես ասես, չի տեղավորվում այդ հանգավորված տողերի մեջ: Հետո ստեղծվեց մի ժանր, որը արձակ բանաստեղծություն է համարվում: Բայց իմ կարծիքով, ոչ թե արձակ բանաստեղծություն է, այլ արձակած բանաստեղծություն»,-շեշտում է նա: